stanford-oval/wikipedia huggingface dataset:
Etelä-Trøndelagin kalliopiirrokset
Aiheesta muualla

RANE - Rock Art in Northern Europe (Esittely RANE-projektista 2002-2005)  2005. Länsi-Götanmaan lääninhallitus. Arkistoitu 14.4.2005. Viitattu 6.1.2013. (englanniksi)
Scandinavian Society for Prehistoric Art (Arkistoitu – Internet Archive)
Bjelland, Torbjørg & Helberg, Bjørn Hebba: En veiledning i dokumentasjon, skjøtsel, tilrettelegging og overvåking av norsk bergkunst, Norsk Faggruppe for Bergkunstkonservering, 2006
Maputo (maakunta)

Maputo Mosambikin kartalla
Maputon osavaltion kartta
Maputo on maakunta Mosambikissa. Se ympäröi valtion pääkaupunkia Maputoa, joka kuitenkin muodostaa itse oman maakuntansa. Maputon maakunnan pääkaupunki on Matola. Maakunnan pinta-ala on 26 058 neliökilometriä ja asukasluku oli vuonna 2019 noin 2,1 miljoonaa.
Aiheesta muualla

Kuvia tai muita tiedostoja aiheesta Maputo (maakunta) Wikimedia Commonsissa
Mosambikin maakunnat
Cabo Delgado
Gaza
Inhambane
Manica
Maputo
Maputo (kaupunki)
Nampula
Niassa
Sofala
Tete
Zambezia
Mappō

Mappō (kiin. 末法, mòfǎ, jap. 末法, mappō) on yksi kolmesta buddhalaisesta aikakaudesta. Se on niistä viimeinen, laskevan dharman "rappeutunut" aikakausi. Perinteisesti ajan on ajateltu alkavan 2 000 vuotta Gautama Buddhan kuoleman jälkeen ja kestävän 10 000 vuoden ajan. Rappeutuneella ajalla ihmiset eivät kykene saavuttamaan valaistumista Buddhan sanan kautta ja yhteiskunnasta tulee moraalisesti korruptoitunut. Vaikka Buddhan opetukset ovat kolmannella ajalla edelleen oikeita, niitä ei kyetä enää seuraamaan.
Viittauksia dharman heikentymiseen ajan kuluessa voidaan löytää mahayanabuddhalaisista teksteistä, kuten Timanttisutrasta ja Lootussutrasta, mutta myös vähemmässä määrin joistakin Paali-kaanonin teksteistä kuten Vinayapitakan Cullavaggasta. Puhtaan maan buddhalaisuuden koulukunnat Kiinassa ja Japanissa uskovat rappeutuneen aikakauden olevan meneillään tällä hetkellä. Sen vuoksi puhtaan maan buddhalaisuuden harjoittajat yrittävät saavuttaa uudelleensyntymän Amitabhan "puhtaaseen maahan", jossa he voivat harjoittaa dharmaa helpommin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mappō
Machrihanish

Machrihanishin rantaviivaa.
Machrihanish (gaeliksi Machaire Shanais) on kylä Skotlannissa Argyll ja Buten hallintoalueella. Kylän lähellä sijaitsee Campbeltownin lentokenttä, joka toimi aikaisemmin kuninkaallisten ilmavoimien tukikohtana. Vuonna 1905 Reginald Fessenden rakensi kylään 400 jalan korkuisen radiomaston. Sen ja vastaavan Brant Rockissa Yhdysvalloissa sijainneen maston välillä saavutettiin ensimmäinen kaksisuuntainen Atlantin ylittävä radioyhteys tammikuussa 1906. Radiomasto tuhoutui myrskyssä saman vuoden joulukuun viides päivä.
Aiheesta muualla

Wikimedia Commonsissa on kuvia tai muita tiedostoja aiheesta .
www.machrihanish.net (englanniksi)
Francoaceae

| Francoaceae |
| --- | --- |
 Eräs neidonkranssilaji (Francoa ramosa).
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Geraniales
Heimo::  Francoaceae  A.Juss., nom. cons.
Suvut
 Balbisia Cav.  Bersama Fresen. – aarrepuut  Francoa Cav. – neidonkranssit  Greyia Hook. & Harv.  Melianthus L. – mesipuut  Viviania Cav. 
Katso myös
   Francoaceae Wikispeciesissä   Francoaceae Commonsissa 
Infobox OKNimi-testi OK: 
Francoaceae on kasviheimo koppisiemenisten Geraniales-lahkossa, jossa ovat myös muun muassa kurjenpolvikasvit. Francoaceae-heimo jaetaan kuuteen sukuun.
Ulkonäkö ja koko

Heimon lajit ovat monivuotisia ruohoja, joiden lehdet ovat parilehdykkäiset tai yksinkertaiset. Kukinto on vanallinen, joskus haarainen. Kukat ovat säteittäisiä tai vastakohtaisia; verhiö on neli- tai viisilukuinen, teriö tavallisesti samoin, joskus kynnellinen. Heteiden sisäpuolella on liuskainen mesiäiskehrä. Yhdislehtinen, tavallisesti neljästä emilehdestä koostuva sikiäin sisältää laitaistukoita, joihin siemenaiheet kiinnittyvät. Vartalo on lyhyt.
Levinneisyys

Heimo on kotoisin Etelä-Chilestä.
Luokittelu

Heimoon kuuluvat suvut ovat:
Balbisia Cav. (aiemmin Vivianiaceae-heimossa)
Bersama Fresen. – aarrepuut (aiemmin mesipuukasvien (Melianthaceae) heimossa)
Francoa Cav. – neidonkranssit
Greyia Hook. & Harv. (sijoitettu myös omaan heimoonsa Greyiaceae)
Melianthus L. – mesipuut (aiemmin mesipuukasvien (Melianthaceae) heimossa)
Viviania Cav. (aiemmin Vivianiaceae-heimossa)
Lynkeus (argonautti)

Lynkeus (m.kreik. Λυγκεύς, lat. Lynceus) oli kreikkalaisessa mytologiassa Afareuksen ja Arenen poika ja Idaan nuorempi veli. Hänen mainitaan olleen yksi argonauteista ja osallistuneen myös Kalydonin metsästykseen.
Idas ja Lynkeus joutuivat taisteluun serkkujensa dioskuurien kanssa. Lähteestä riippuen syynä oli joko dioskuurien suorittama karjavarkaus, tai dioskuurit olivat siepanneet serkkujensa morsiamet Foiben ja Hilaeiran, häätilaisuudesta. Eri lähteet päätyvät kuitenkin siihen, että Idas tappaa Kastorin ja Polydeukes Lynkeuksen. Idaksen kuolema mainitaan välillä Polydeukeen syyksi, mutta suosituin versio on se, jossa Zeus tappaa tämän salamallaan.
Maciej Bydliński

Maciej Bydliński
Maciej Bydliński (s. 11. maaliskuuta 1988) on puolalainen alppihiihtäjä, joka edustaa AZS-AWF Katowice -seuraa.
Val d’Isèren MM-kilpailuissa 2009 Bydliński sijoittui superalppiyhdistetyssä 23:nneksi ja supersuurpujottelussa 41:nneksi. Garmisch-Partenkirchenin MM-kilpailuissa 2011 hän ei saanut tulosta. Schladmingin MM-kilpailuissa 2013 Bydliński oli superalppiyhdistetyssä 16:s ja supersuurpujottelussa 40:s.
Alppihiihdon maailmancupissa Bydliński kilpaili ensimmäisen kerran Söldenin suurpujottelussa lokakuussa 2008. Ensimmäiset maailmancupin pisteensä hän saavutti Wengenin superalppiyhdistetyssä tammikuussa 2011 oltuaan 27:s. Kymmenen parhaan joukkoon hän sijoittui ensimmäisen kerran tammikuussa 2013 oltuaan yhdeksäs Kitzbühelin superalppiyhdistetyssä.
Aiheesta muualla

Maciej Bydlińskin kotisivut (Arkistoitu – Internet Archive)
Etelä-Korea kesäolympialaisissa 2020

Etelä-Korea osallistunee Tokion kesäolympialaisiin 2020. Eteläkorealaisurheilijat ovat saavuttaneet 24 paikkaa kuudessa lajissa (tilanne 11. syyskuuta 2019).
Mitalistit

Ei mitalisteja
Joukkue > Ammunta

Etelä-Korealla on vähintään 12 urheilijan edustus ammunnassa.
Joukkue > Miehet

| Urheilija | Laji | Peruskilpailu> Tulos | Peruskilpailu> Sijoitus | Loppukilpailu> Tulos | Loppukilpailu> Sijoitus |
| --- | --- | --- | --- | --- | --- |
| Han Dae-yoon | 25 m olympiapistooli |  |  |  |  |
| Jin Jong-oh | 10 m ilmapistooli | 576 | 16. | Karsiutui | Karsiutui |
| Kim Mo-se | 10 m ilmapistooli | 579 | 6. Q | 115,8 | 8. |
| Kim Sang-do | 10 metrin ilmakivääri | 625,1 | 24. | Karsiutui | Karsiutui |
| Kim Sang-do | 50 m kiväärin asentokilpailu |  |  |  |  |

| Lee Jong-jun | Skeet | 121 | 13. | Karsiutui | Karsiutui |
| Lee Jong-jun | 10 metrin ilmakivääri | 627,2 | 12. | Karsiutui | Karsiutui |
| Song Jong-ho | 25 m olympiapistooli |  |  |  |  |
Joukkue > Naiset

| Urheilija | Laji | Peruskilpailu> Tulos | Peruskilpailu> Sijoitus | Loppukilpailu> Tulos | Loppukilpailu> Sijoitus |
| --- | --- | --- | --- | --- | --- |
|  | 10 m ilmapistooli |  |  |  |  |
|  | 10 m ilmapistooli |  |  |  |  |
|  | 25 m pistooli |  |  |  |  |
|  | 10 m ilmakivääri |  |  |  |  |
|  | 10 m ilmakivääri |  |  |  |  |
|  | 50 m kiväärin asentokilpailu |  |  |  |  |
|  | 50 m kiväärin asentokilpailu |  |  |  |  |
Joukkue > Jousiammunta

Etelä-Korea on varmistanut paikan sekä miesten että naisten joukkuekilpailussa, joten se saa myös kolme urheilijaa yksilökilpailuihin.
| Urheilija | Kilpailu | Ranking-kierros> Tulos | Ranking-kierros> Sijoitus | 1>  pudotuskierros.Vastustaja Tulos | 2>  pudotuskierros.Vastustaja Tulos | 3>  pudotuskierros.Vastustaja Tulos | Puolivälierä> Vastustaja Tulos | Välierä> Vastustaja Tulos | Loppukilpailu> Vastustaja Tulos | Loppukilpailu> Sijoitus |
| --- | --- | --- | --- | --- | --- | --- | --- | --- | --- | --- |
|  | Miesten yksilö |  |  |  |  |  |  |  |  |  |
|  | Miesten yksilö |  |  |  |  |  |  |  |  |  |
|  | Miesten yksilö |  |  |  |  |  |  |  |  |  |
|  | Miesten joukkue |  |  | — | — |  |  |  |  |  |
|  | Naisten yksilö |  |  |  |  |  |  |  |  |  |
|  | Naisten yksilö |  |  |  |  |  |  |  |  |  |
|  | Naisten yksilö |  |  |  |  |  |  |  |  |  |
|  | Naisten joukkue |  |  | — | — |  |  |  |  |  |
Joukkue > Nykyaikainen viisiottelu

Jun Woong-tae varmisti itselleen paikan olympialaisiin oltuaan vuoden 2019 MM-kilpailuissa kolmas.
| Urheilija | Laji | Miekkailu> Ranking | Miekkailu> Bonus | Miekkailu> Pisteet | Miekkailu> Sijoitus | Uinti> Aika | Uinti> Pisteet | Uinti> Sijoitus | Ratsastus> Rangaituspisteet | Ratsastus> Pisteet | Ratsastus> Sijoitus | Laser-Run> Aika | Laser-Run> Pisteet | Laser-Run> Sijoitus | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Jun Woong-tae | Miehet |  |  |  |  |  |  |  |  |  |  |  |  |  |  |  |
Joukkue > Purjehdus

Etelä-Korea on varmistanut paikan miesten Laserissa, kun Ha Jee-min oli vuoden 2018 MM-kilpailujen 22.
| Urheilija(t) | Venetyyppi | Lähdöt> 1 | Lähdöt> 2 | Lähdöt> 3 | Lähdöt> 4 | Lähdöt> 5 | Lähdöt> 6 | Lähdöt> 7 | Lähdöt> 8 | Lähdöt> 9 | Lähdöt> 10 | Lähdöt> 11 | Lähdöt> 12 | Lähdöt> Mitali- lähtö | Yhteispisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Miesten Laser |  |  |  |  |  |  |  |  |  |  |  |  |  |  |  |
Joukkue > Uimahypyt

Uimahypyissä Woo Ha-ram on varmistanut paikan miesten kolmen metrin ponnahduslaudassa ja 10 metrin kerroshypyissä
| Urheilija | Laji | Karsinnat> Pisteet | Karsinnat> Sijoitus | Välierät> Pisteet | Välierät> Sijoitus | Loppukilpailu> Pisteet | Loppukilpailu> Sijoitus | Sijoitus |
| --- | --- | --- | --- | --- | --- | --- | --- | --- |
| Woo Ha-ram | Miesten 3 m ponnahduslauta |  |  |  |  |  |  |  |
| Woo Ha-ram | Miesten 10 m kerroshypyt |  |  |  |  |  |  |  |
Joukkue > Uinti

| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija | Sijoitus |
| --- | --- | --- | --- | --- | --- | --- | --- | --- |
|  | Naisten 4 × 200 m vapaauinti |  |  | — | — |  |  |  |
Joukkue > Yleisurheilu

Yleisurheilussa eteläkorealaiset urheilijat ovat rikkoneet tulosrajan naisten maratonilla ja miesten 20 km kävelyssä.
| Urheilija | Laji | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
|  | Miesten 20 km kävely | — | — | — | — |  |  |
|  | Naisten maraton | — | — | — | — |  |  |
|  | Naisten maraton | — | — | — | — |  |  |
Fausto Gresini

Fausto Gresini Japanissa 1992.
Fausto Gresini (23. tammikuuta 1961 Imola – 23. helmikuuta 2021) oli italialainen ratamoottoripyöräilijä ja tallipäällikkö. Hän voitti kaksi 125cc-luokan maailmanmestaruutta vuosina 1985 ja 1987. Gresini ajoi molemmat mestaruutensa Garellilla. Tallipäällikkönä Gresini toimi MotoGP-sarjassa.
Gresini aloitti ammattilaisuransa vuonna 1979. 125-kuutioisten MM-sarjaan hän siirtyi vuonna 1983. Ensimmäinen osakilpailuvoitto tuli seuraavalla kaudella ja kokonaispisteissä hän oli kolmas. Gresinin uran ensimmäinen maailmanmestaruus tuli kaudella 1985. Seuraavalla kaudella hän oli MM-sarjan toinen. Uran toinen maailmanmestaruus tuli vuonna 1987 ylivoimaisella esityksellä. Gresini voitti 11 osakilpailusta kymmenen ja viimeinen osakilpailu päättyi ulosajoon. Kolmen heikomman kauden jälkeen Fausto Gresini pääsi jälleen osakilpailuvoittojen makuun kausilla 1991 ja 1992, kun hän oli siirtynyt ajamaan Hondalla. Gresini lopetti uransa kauden 1994 jälkeen.
Ajajauran jälkeen Fausto Gresini perusti joulukuussa 1996 omaa nimeään kantavan kilpatallin Gresini Racing, joka ajoi alkuun Hondan moottoripyörillä. Japanilainen Daijirō Katō ajoi tallille vuonna 2001 maailmanmestaruuden 250-kuutioisten sarjassa. Seuraavalle kaudelle Katō ja Gresini Racing pääsi MotoGP-sarjaan. Gresinin talli on ajanut MotoGP-luokan lisäksi muun muassa Moto2- ja Moto3-sarjoissa. Tallista tuli vuonna 2015 Aprilian virallinen talli, mutta joulukuussa 2020 Gresini ilmoitti, että talli palaa itsenäiseksi vuonna 2022.
Gresini sairastui joulukuussa 2020 covid-19-sairauteen ja joutui 27. joulukuuta sairaalaan. Hänet siirrettiin Bolognaan, missä hänet vaivutettiin koomaan. Gresini näytti alkaneen toipua tammikuussa, jolloin hänet herätettiin. SARS-CoV-2-viruksen aiheuttama keuhkokuume heikensi kuitenkin hänen kuntoansa, ja hänet nukutettiin helmikuussa uudestaan koomaan. Gresini kuoli 23. helmikuuta taisteltuaan noin kahden kuukauden ajan koronaviruksen aiheuttamaa sairautta vastaan.
Saavutukset > Kuljettajana > 50cc-luokka

Italian mestaruussarjan toinen 1984
Saavutukset > Kuljettajana > 125cc-luokka

Maailmanmestaruus 1985 ja 1987
MM-sarjan toinen 1986, 1991 ja 1992
MM-sarjan kolmas 1984
21 osakilpailuvoittoa, 15 kakkossijaa, 11 kolmossijaa
Italian mestaruussarjan toinen 1983 ja 1985
Italian mestaruussarjan kolmas 1984
Saavutukset > Tallipäällikkönä > 250cc-luokka

Daijirō Katō maailmanmestari 2001
Loris Capirossi MM-sarjan kolmas 1999
Daijirō Katō MM-sarjan kolmas 2000
Roberto Rolfo MM-sarjan kolmas 2002
Saavutukset > Tallipäällikkönä > 500cc-luokka

Sete Gibernau MM-sarjan toinen 2003 ja 2004
Aiheesta muualla

Gresini Racingin kotisivut
125cc-luokan kuljettajien maailmanmestarit
Martina Dubovská

Martina Dubovská (s. 27. helmikuuta 1992) on tšekkiläinen alppihiihtäjä, joka edustaa Ski klub Spindl -seuraa.
Dubovská on osallistunut MM-kilpailuihin neljä kertaa. Garmisch-Partenkirchenissä 2011 hän sijoittui suurpujottelussa 54:nneksi, Schladmingissa 2013 pujottelussa 35:nneksi ja suurpujottelussa 39:nneksi sekä Sankt Moritzissa 2017 pujottelussa 32:nneksi. Åressa 2019 hän ei startannut pujottelun toiseen laskuun. Sotšin olympialaisissa 2014 hän oli pujottelussa 22:s, Pyeongchangissa 2018 29:s ja Pekingissä 2022 sijalla 13. Hän sai Trentinon universiadeissa 2013 pronssia pujottelussa.
Alppihiihdon maailmancupissa Dubovská kilpaili ensimmäisen kerran Zwieselin pujottelussa helmikuussa 2011. Maailmancupin pisteille hän selviytyi ensimmäisen kerran 16. marraskuuta 2013 käydyssä Levin pujottelussa, jossa hän sijoittui 28:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Levin pujottelussa marraskuussa 2019. Parhaimmillaan hän on sijoittunut kahdeksanneksi Jasnán pujottelussa maaliskuussa 2021.
Martina Halinárová

| Mitalit | Mitalit | Mitalit |  |
| --- | --- | --- | --- |
|  Martina Halinárová Östersundin MM-kisoissa 2008 |  Martina Halinárová Östersundin MM-kisoissa 2008 |  Martina Halinárová Östersundin MM-kisoissa 2008 |  |
Maa:   Slovakia
Naisten ampumahiihto
| MM-kilpailut  | MM-kilpailut  | MM-kilpailut  |  |
|  Hopeaa | Kontiolahti 1999 | takaa-ajo |  |
Martina Halinárová (s. 22. huhtikuuta 1973 Dolný Kubín) on slovakialainen ampumahiihtäjä, takaa-ajon MM-mitalisti.
Halinárová aloitti ampumahiihtouransa vuonna 1992 ja osallistui maailmancupiin ensimmäisen kerran kaudella 1992–1993 ja aikuisten arvokilpailuihin Antholzin MM-kilpailuihin 1995.
Halinárová hiihti avausosuudet Slovakian viestikvartetissa, joka sijoittui neljänneksi sekä Antholzin MM-kisoissa 1995 ja Naganon olympialaisissa 1998. Hän oli viides 2000 Oslon MM-kisojen normaalimatkalla ja Salt Lake Cityn olympialaisten 2002 viestikilpailussa.
Halinárová nousi sprintin seitsemänneltä sijalta takaa-ajon MM-hopealle Kontiolahdella 1999. Yhden sakkokierroksen toiselta makuupaikalta ampunut Halinárová hävisi voittaja Olena Zubrylovalle yli minuutin verran – Zubrylova ampui kaksi sakkoa. Pronssimitalisti Martina Zellner hävisi noin kuusi sekuntia Halinároválle – hänkin ampui kaksi ohilaukausta.
Maailmancupissa Halinárová on voittanut yhden osakilpailun; normaalimatkan Lahdella kaudella 1994–1995. Palkintokorokkeelle hän on sijoittunut yhteensä neljä kertaa – lisäksi kerran toiseksi ja kaksi kertaa kolmanneksi. Hän sijoittui kauden 1992–1993 loppupisteissä kahdeksanneksi.
Manuel Tamayo y Baus

| Manuel Tamayo y Baus |
| --- | --- |
 Manuel Tamayo y Baus
Henkilötiedot
Syntynyt: 1829
Kuollut: 1898 (68–69 vuotta)
Kansalaisuus:  Espanja
Ammatti:  kirjailija
Kirjailija
Salanimi: Joaquín Estébanez 
Äidinkieli: espanja
Tuotannon kieli: espanja
Pääteokset:  Lances de hono Un drama nuevo
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Manuel Tamayo y Baus, kirjailijanimi Joaquín Estébanez, (1829–1898) oli espanjalainen näytelmäkirjailija.
Tamayon ensimmäinen näytelmän oli Juana de Arco (1847), jonka hän kirjoitti Friedrich Schillerin aiheen mukaan. Sen jälkeen hän kirjoitti useita mukaelmia, kuten näytelmät El 5 Agosto (1848) sekä Angela (1852), jonka mallina oli Schillerin Kabale und Liebe. Tamayon ensimmäinen itsenäinen teos oli Virginia (1853), joka on François Ponsardin tyylinen klassinen näytelmä. Se oli menestys, ja Manuel José Quintana arvioi sen aikanaan parhaaksi espanjalaiseksi tragediaksi. Tamayo teki yhteistyössä A. F. Guerran kanssa 1854 esitetyn historiallisen draaman La ricahembra. Näytelmässä La locura de amor sankaritar on onneton kuningatar Johanna Mielipuoli. Lances de hono (1863) nostettiin kritiikeissä aikalaisdraaman korkeimmalle tasolle. Se käsittelee kaksintaisteluongelmaa katolisesta näkökulmasta. Tamayon merkittäviin teoksiin kuuluu Un drama nuevo.
Tamayon näytelmissä psykologinen kehitys menee näytelmällisyyden edelle, ja tyyli on niukkasanaista, ilman tyhjiä fraaseja. Tamayo valittiin 1858 Espanjan akatemiaan, jonka sihteeri hänestä tuli 1874. Hän oli vuodesta 1884 Espanjan kansalliskirjaston ylikirjastonhoitaja. Tamayon kootut teokset ilmestyivät 1898–1900.
Teokset

La ricahembra
La locura de amor
Hija y madre
La bola de nieve
La esperanza de la patria
Huyenda del perejil
Lo positivo (1862)
Del dicho al hecho
No hay mal que por bien no venga
Los hombres de bien
Lances de hono (1863)
Un drama nuevo
Aiheesta muualla

Kuvia tai muita tiedostoja aiheesta Manuel Tamayo y Baus Wikimedia Commonsissa
Manuel Tamayo y Baus, Real Academia Española (espanjaksi)
Maple Ridge (Brittiläinen Kolumbia)

| Maple Ridge (District of Maple Ridge) |
| --- | --- |

 Maple Ridge
 Koordinaatit: 49°13′12″N, 122°35′56″W 
Valtio:   Kanada
Provinssi:  Brittiläinen Kolumbia
Perustettu:  1874
Hallinto:  
 – Asutustyyppi:  Piirikunta
 – Pormestari:  Ernie Daykin
Pinta-ala:  
 – Kokonaispinta-ala:  265.79 km²
Väkiluku (2006):  68,949
 – Väestötiheys:  259.4 as./km²
Aikavyöhyke:  UTC-8
 – Kesäaika:  UTC-7
Postinumero:  V2X, V2W, V3Z, V4R
Suuntanumero(t):  604, 778
 
 Kunnan kotisivut 
Infobox OKVirheellinen NIMI-arvo: 
Maple Ridge on 68 949 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen. Se sijaitsee Frasejoen ja Rannikkovuorten välisellä alueella, noin 45 kilometriä Vancouverista itään. Maple Ridge tunnetaan suosittuna ulkoilualueena, ja kunnassa järjestetään lähes vuoden ympäri erilaisia tapahtumia, joista tunnetuimpia ovat Jazz and Blues Festival, Maple Ridge Fair ja The Santa Claus Parade.
Historia

Satoja vuosia ennen eurooppalaisten saapumista alueella asui rannikon salisheihin kuuluvia stó:lō-intiaaneja. Heillä oli tiettävästi ainakin kymmenen erillistä kylää Maple Ridgen alueella.
Tiettävästi ensimmäiset vakituisesti alueella asuvat eurooppalaiset olivat kaksi skotlantilaista Hudson's Bay Companyn työntekijää MacIvor ja Robertson, jotka saapuivat Fraserjoen vastarannalla sijainneesta Fort Langleyn tukikohdasta (sijaitsee nykyisessä Langleyn kunnassa). He perustivat maatilansa alueelle vuonna 1858. Samoihin aikoihin Fraserjoella tapahtuneen kultaryntäyksen seurauksena alueelle saapui arviolta 30 000 siirtolaista, joista suuri osa jäi alueelle pysyvästi. Siirtolaiset toivat tullessaan alkuperäisasukkaille tuntemattomia tauteja, kuten isorokkoa, johon alueen asukkailla ei ollut vastustuskykyä. Tämän seurauksena alueen stó:lō-intiaanien väkiluku supistui voimakkaasti, arvioiden mukaan jopa 90–95 prosenttia. Maple Ridgen piirikunta perustettiin 12. syyskuuta 1874, kun eurooppalaisten siirtokuntien asukkaat päättivät yhdistää yhteisen hallinnon alaisuuteen.
Kaksi vuotta myöhemmin 1876 Cape Bretonista kotoisin oleva liikemies Thomas Haney saapui alueella ja hankki omistukseensa suuria maa-alueita Fraserjoen rannalta, alue tunnettiin myöhemmin nimellä Haney's landing. Haney perusti omistamalleen alueelle useita palveluja ja yrityksiä. Vuonna 1882 hän perusti Port Haneyn kaupungin, ja sen kaava valmistui 1889. Canadian Pacific Railway rakensi rautatien alueelle ja valitsi ratalinjauksen Port Haneyn kautta, mikä kasvatti kaupungin merkittävyyttä. Alueella oli erittäin vähän maantieyhteyksiä muualle maahan, ja ensimmäinen maantieyhteys New Westminsteriin valmistuikin vasta vuonna 1913. Haneyn kaupunki oli pitkään kunnan keskus, ja se liitettiin myöhemmin osaksi Maple Ridgen kuntaa.
1900-luvun alkupuolella alueelle muutti parantuneiden liikenneyhteyksien ansiosta runsaasti ranskalaisia ja aasialaisia siirtolaisia, joista japanilaiset siirtolaiset kuitenkin lähetettiin keskitysleireihin toisen maailmansodan aikana. Vuonna 1995 kunta liittyi osaksi Vancouverin metropolialuetta, väkiluvun ollessa 65 000 asukasta.
Maple Leaf Foods

| Maple Leaf Foods Inc>  |
| --- | --- |
ISIN:  CA5649051078
Perustettu:  1927
Kotipaikka:   Mississauga, Ontario
Toimiala:  elintarviketeollisuus
Kotisivu:  www.mapleleaffoods.com
Infobox OKVirheellinen NIMI-arvo: 
Maple Leaf Foods Inc. on kanadalainen ruokayhtiö, joka sijaitsee Mississaugassa Ontariossa. Se perustettiin vuonna 1927.
Aiheesta muualla

Viralliset sivut (englanniksi)/(ranskaksi)
Fox Broadcasting Company

| Fox Broadcasting Company (FOX) |
| --- | --- |

Lähetykset alkoivat:  9. lokakuuta 1986
Omistaja:  Fox Entertainment (Fox Corporation)
Maa:   Yhdysvallat
Näkyvyysalue:   Yhdysvallat  Meksiko  Kanada
Kotisivu:  www.fox.com
Infobox OKVirheellinen NIMI-arvo: 
Fox eli Fox Broadcasting Company on yhdysvaltalainen televisioyhtiö, jonka omistaa Fox Corporation.
Fox on yksi Yhdysvaltojen neljästä suuresta televisioyhtiöstä. Vuosina 2004–2012 se oli 18–49-vuotiaiden ikäluokassa katsotuin kanava. Se oli myös koko Yhdysvaltojen katsotuin kanava kaudella 2007–2008.
Historia

Foxin historia alkoi maaliskuussa 1985, jolloin Rupert Murdochin News Corporation-konserni osti 50 prosentin osuuden 20th Century Foxin omistaneesta TCF Holdings -yhtiöstä. Toukokuussa Murdoch osti 1,55 miljardilla dollarilla kuusi isojen kaupunkien televisioasemaa, joista muodostetun Fox Television Stations Groupin näkyvyysalue kattoi 22 prosenttia yhdysvaltalaisista kotitalouksista. Loppuvuodesta Murdoch kertoi suunnitelman televisioyhtiöstä, joka kilpailisi Yhdysvaltojen kolmen suuren (ABC, CBS ja NBC) kanssa. Lähetykset alkoivat 9. lokakuuta 1986, jolloin siihen oli liitetty 90 aiemmin itsenäistä televisioasemaa ja se näkyi 80 prosentissa yhdysvaltalaisista talouksista. Vuonna 2003 kattavuus oli 96,18 prosenttia kotitalouksista. HDTV-lähetykset alkoivat syyskuussa 2004.
Muut kanavat

Uutiskanava Fox News Channelin lähetykset alkoivat kaapeliverkossa lokakuussa 1996. Talousuutisiin erikoistunut kaapelikanava Fox Business Network aloitti toimintansa lokakuussa 2007. Lastenkanava Fox Kids perustettiin 1990, mutta myytiin Disneylle 2002, jolloin kanavan nimeksi tuli Jetix. Urheilukanavat Fox Sports 1 ja Fox Sports 2 aloittivat elokuussa 2013.